একজন দেশপ্রেমিক, মুক্তিযোদ্ধা, পপসম্রাট। তিনি হচ্ছেন আমাদের আজমখান, ৭১ এর সেনা নায়ক। আর যুগের পপসম্রাট। হাজারও ভক্তের মাঝে আমিও এই পপসম্রাটের একজন ক্ষুদে ভক্ত। যে গানে মন কাড়ে, সে গানের চেয়ে শ্রেষ্ঠ আর কী হতে পারে। ভালো লাগার অসংখ্য গান গেয়েছেন সুর শ্রোতাদের জন্য যে গান শুনে অভিভূত আমি ও বাংলার সবাই। তার অসংখ্য গানের মাঝে আমাকে  সবগুলোই অভিভূত করেছে, তবে সেরা গান যাকে বলব তা হচ্ছে তার মৃত্যুর কিছুদিন আগে ইত্যাদি গাওয়া গানটি। যার প্রথম অংশ আমি বাংলাদেশি আজম খান বাংলাতেই গাই পপ গান। জারি সারি ভাটিয়ালী এক মায়ের সন্তান। এ দ্বারা প্রকাশ পায় তিনি বাংলা, আর বাংলার গানের সাথেই মিশে আছেন। ব্যক্তি জীবনে তিনি একজন খেলাপ্রেমিক মানুষও ছিলেন। আজ তিনি নেই কিন্তু এ না থাকার মাঝেও তিনি আছেন সবার মাঝে। তার কণ্ঠের সে গান এখনো কানে বাজে।